ddrg/super_eurlex huggingface dataset:
KIRJALLINEN KYSYMYS P-3218/02

esittäjä(t): Marianne Eriksson (GUE/NGL) neuvostolle

(7. marraskuuta 2002)

Aihe: Venäjän kansalaisten viisumit EU:n alueelle

Kutsuin tämän vuoden syyskuussa kolme murmanskilaisessa naisten kriisikeskuksessa työskentelevää naista vierailulle. Heidän tarkoituksenaan oli osallistua ihmiskauppaa ja prostituutiota käsittelevään konferenssiin Euroopan parlamentissa 9.10. lokakuuta. Saadakseni viisumit kolmelle vieraalleni otin yhteyttä Belgian edustustoihin Moskovassa ja Pietarissa. Jokainen puhelimeen vastannut henkilö antoi erilaista tietoa, mutta vaikutti siltä, että naisten olisi pitänyt matkustaa Moskovaan alkuperäisen kutsuni kanssa, eikä viisumin saaminen silloinkaan olisi ollut varmaa. Puhuin jopa Ruotsin viisumiviranomaisten kanssa, jotta naiset olisivat voineet edes lentää Ruotsin kautta, mutta minulle kerrottiin, että viisumin saaminen Ruotsiin ja sen jälkeen matkustaminen edelleen Belgiaan (Schengenin

sopimus) ei käynyt päinsä, vaan kaikkiin eri EU-maihin tarvittaisiin erillinen viisumi. Mielestäni on merkillistä, että seksuaalista hyväksikäyttöä varten unioniin voidaan helposti tuoda laittomasti puoli miljoonaa henkilöä vuodessa, mutta kolmen henkilön kutsuminen puhumaan kyseisestä ilmiöstä on täysin mahdotonta.

Onko minun siis otettava yhteyttä ihmiskaupan harjoittajaan, jotta voisin kutsua Venäjän kansalaisia Euroopan parlamenttiin, ja miksi Schengenin sopimus ei koske Venäjän kansalaisia?

Vastaus

(5. ja 6. toukokuuta 2003)

Neuvosto ilmoittaa kysyjälle, että neuvoston toimivaltaan ei kuulu antaa lausuntoa yksittäisten viisumihakemusten käsittelystä jäsenvaltioiden ulkomaanedustustoissa.

Päätökset viisumien myöntämisestä henkilöille lyhytaikaista oleskelua varten tekevät Schengen-säännöstön asianmukaisten säännösten noudattamiseen sitoutuneet jäsenvaltiot tapauskohtaisesti Schengenin yleissopimuksen ja Yhteisen konsuliohjeiston sääntöjen mukaisesti. Näiden sääntöjen mukaan toimivaltainen on sen jäsenvaltion ulkomaanedustusto, jonka alueella matkan keskeinen tarkoitus toteutetaan. Tämän menettelyn mukaisesti myönnetty viisumi oikeuttaa haltijansa liikkumaan viisumin voimassaoloajan vapaasti kaikkien niiden jäsenvaltioiden alueella, jotka soveltavat täysimääräisesti Schengenin yleissopimusta, ellei kyseessä ole niin sanottu kelpoisuusalueeltaan rajoitettu viisumi.
KIRJALLINEN KYSYMYS E-3306/02 esittäjä(t): Richard Howitt (PSE) komissiolle. Foolihapon nauttimisen lisääminen selkärankahalkion ehkäisemiseksi.



Virallinen lehti nro 222 E , 18/09/2003 s. 0058 - 0058



KIRJALLINEN KYSYMYS E-3306/02 esittäjä(t): Richard Howitt (PSE) komissiolle (21. marraskuuta 2002) Aihe: Foolihapon nauttimisen lisääminen selkärankahalkion ehkäisemiseksi Yhdistyneen kuningaskunnan lääketieteellisen tutkimuslaitoksen (Medical Research Council) mukaan 400 milligramman päivittäinen annos foolihappoa raskauden aikana voisi vähentää selkärankahalkiosta (spina bifida) kärsivien lasten määrää 75 prosentilla. Mihin toimenpiteisiin komissio aikoo ryhtyä tiedon levittämiseksi asiasta ja foolihapon nauttimisen lisäämiseksi väestön keskuudessa? David Byrnen komission puolesta antama vastaus (17. joulukuuta 2002) Komissio ei ole tietoinen mainitusta tutkimuksesta. Ravitsemusta ja ruokavaliota käsitteleviä aloitteita kuitenkin tuetaan terveyden edistämistä koskevasta yhteisön ohjelmasta. Lisäksi joulukuussa 2002 julkaistaan komission raportti ravitsemuksesta ja terveydestä yhteisön politiikassa.
KIRJALLINEN KYSYMYS E-3236/02 esittäjä(t): Jens-Peter Bonde (EDD) komissiolle. Talousarvio.



Virallinen lehti nro 222 E , 18/09/2003 s. 0054 - 0055



KIRJALLINEN KYSYMYS E-3236/02 esittäjä(t): Jens-Peter Bonde (EDD) komissiolle (15. marraskuuta 2002) Aihe: Talousarvio 1. Mihin budjetin kohtaan tuloutetaan sakot, jotka yritykset joutuvat maksamaan rikottuaan sisämarkkinalainsäädäntöä? 2. Kuka hallinnoi tilejä, joille mainitut summat tuloutetaan? 3. Kuinka paljon varoja komissiolle on maksettu vuosittain vuodesta 1990 lähtien sakkoja, jotka yritykset joutuvat maksamaan rikottuaan sisämarkkinalainsäädäntöä? 4. Kuinka paljon varoja komissio on siirtänyt muille tileille vuosittain vuodesta 1990 lähtien niiltä tileiltä, joille yritykset ovat maksaneet sakkoja rikottuaan sisämarkkinalainsäädäntöä? 5. Mikä oli 1. marraskuuta 2002 niiden tulojen yhteissumma, jotka on tuloutettu tileille sakkoina, jotka yritykset ovat maksaneet rikottuaan sisämarkkinalainsäädäntöä? 6. Mikä on edellä mainittujen tilien, tuloutusten ja maksujen oikeusperusta? Michaele Schreyerin komission puolesta antama vastaus (21. tammikuuta 2003) 1. Kun kilpailusääntöjä rikkoneille yrityksille määrätyt sakot maksetaan lopullisesti, tulot kirjataan yleisen talousarvion R 710 momentille. Sakoista, joihin yritykset hakevat muutosta toimivaltaiselta tuomioistuimelta, on annettava vakuudet joko maksamalla sakko väliaikaisesti tasetilille tai esittämällä pankkitakuu. 2. Talousarvion ja tilinpidon kannalta kilpailun pääosasto toimii tulojen ja menojen hyväksyjänä ja antaa kyseiselle yritykselle perintämääräyksen. Sakot maksetaan tarjouskilpailun perusteella valitussa liikepankissa olevalle komission tilille. Tiliä hallinnoivat kirjanpitoyksiköt. 3. Lopullisesti tuloutetut määrät on esitetty seuraavassa taulukossa: >TAULUKON PAIKKA> 4. Edellä mainitut määrärahat on käytetty komission kassavaroina talousarvion maksumäärärahojen toteuttamiseen, eli ne on käytetty maksuihin. Talousarviossa R 710 momentille kirjatut määrät ovat osa varainhoitovuoden yli- tai alijäämää ja vähentävät epäsuorasti bruttokansantuloon (BKTL) perustuvien omien varojen käyttöä vuonna n+1. 5. Komissio julkaisee sakkoja koskevat luvut vuosittaisessa tulostilissään. Joulukuun 31 päivänä 2001 maksamattomia sakkoja, joista toimivaltainen tuomioistuin ei vielä ollut antanut lopullista päätöstä tai jotka eivät vielä olleet erääntyneet, oli 2 914 miljoonaa euroa. 6. Oikeusperustat ovat seuraavat: - Uuden varainhoitoasetuksen 73 ja 74 artikla 1. tammikuuta 2003 lähtien. Sitä ennen sovellettiin vuoden 1977 varainhoitoasetuksen 28 ja 28 a artiklaa. - Suorasta hallinnoinnista johtuvien saamisten perintään liittyvään sisäiseen menettelyyn sovellettavat säännökset, jotka komissio hyväksyi 17. joulukuuta 2002(1). Ennen tätä uudistusta sovellettiin komission 29. lokakuuta 1986 hyväksymiä suorasta hallinnoinnista johtuvien saamisten, sakkojen ja uhkasakkojen perintään liittyvään sisäiseen menettelyyn sovellettavia, EY:n perustamissopimukseen perustuvia komission säännöksiä. (1) SEC(86) 1748.
KIRJALLINEN KYSYMYS E-3715/02 esittäjä(t): Fernando Fernández Martín (PPE-DE) komissiolle. Somalia.



Virallinen lehti nro 192 E , 14/08/2003 s. 0135 - 0135



KIRJALLINEN KYSYMYS E-3715/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Somalia Voiko komissio antaa selonteon Somaliaa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS P-3549/02

esittäjä(t): Benedetto Della Vedova (NI) komissiolle

(4. joulukuuta 2002)

Aihe: Helmikuun 3 päivänä 1963 annetun lain nro 69 yhteensopivuus EY:n perustamissopimuksessa taatun oikeuden kanssa, joka koskee työntekijöiden vapaata liikkuvuutta Euroopan yhteisön sisällä

Lombardian journalistiliitto lähetti 25. heinäkuuta 2002 Milanon tuomioistuimen presidentille kirjeen, jossa pyydettiin kumoamaan päätös, jolla Ranskan kansalainen Claude Marie Jeancolas nimettiin Hachette-Rusconin julkaisemien italialaisten lehtien Gente Casan ja Spazio Casan vastaavaksi päätoimittajaksi.

Lombardian journalistiliitto katsoi, että Claude Jeancolas ei voinut toimia vastaavan päätoimittajan tehtävässä, koska hän ei ollut ilmoittautunut journalistirekisteriin, vaikka olikin vuosikymmenten ajan toiminut lehtimiehenä. Helmikuun 3 päivänä 1963 annetun lain nro 69 (laki, jolla journalistiliitto perustettiin) 46 pykälässä säädetään, että sanomalehden tai aikakauslehden vastaavan päätoimittajan ja varapäätoimittajan tai uutistoimiston johtajan ja apulaisjohtajan on oltava merkitty journalistirekisteriin (perustuslakituomioistuimen tuomiossa vahvistettiin myöhemmin, että myös free lance -toimittajien rekisteriin joka on tarkoitettu niille, jotka toimivat journalisteina ei-eksklusiivisesti, ei-satunnaisesti ja palkkiota vastaan ilmoittautuneet voivat toimia asianomaisissa tehtävissä).

Lombardian journalistiliitto tuntuu haluavan ratkaista asian kaikkea muuta kuin avoimella tavalla. Se ehdottaa, että Jeancolas merkittäisiin free lance -toimittajien rekisteriin, joka on tarkoitettu kuten jo totesin niille, jotka toimivat journalisteina ei-eksklusiivisesti, ei-satunnaisesti ja palkkiota vastaan, eikä siis Jeancolasille, joka toimii ammatissa eksklusiivisesti ja pysyvästi. Tähän liittyen on vielä todettava, että Lombardian journalistiliiton liittovaltuusto teki 11. marraskuuta 2002 päätöksen, jolla Jeancolas merkittiin free lance -toimittajien rekisteriin. Se vaikuttaa sääntöjenvastaiselta, sillä

laissa nro 69/1963 edellytetään (35 §), että tähän rekisteriin merkittävien henkilöiden on pitänyt toimia free lance -toimittajana ainakin kahden vuoden ajan, julkaista tietty määrä artikkeleita, joista on maksettu palkkio, sekä saada todistus sen italialaisen lehden päätoimittajalta, joka artikkelin on julkaissut.

Eikö komissio katso, että kyseisen lain nro 69/1963 46 pykälä on EY:n perustamissopimuksen 39 artiklan, jossa taataan työntekijöiden vapaa liikkuvuus yhteisön sisällä, vastainen?

Anna Diamantopouloun komission puolesta antamatäydentävä vastaus

(9. huhtikuuta 2003)

Komissio on lähettänyt Italian viranomaisille 16. tammikuuta 2003 päivätyn kirjeen, jossa se pyytää selvitystä kyseisen lainsäädännön toimivuudesta, erityisesti toimittajien velvollisuudesta kirjautua ammattirekistereihin sekä niistä ehdoista, joita sovelletaan muun muassa yhteisön alueella toimivien toimittajien kirjautumisen osalta.

Komissio ei ole vielä saanut vastausta Italian viranomaisilta.

Komissio ilmoittaa arvoisalle parlamentin jäsenelle, että tapaus on kirjattu oletetuksi yhteisön lainsäädännön noudattamatta jättämiseksi.
KIRJALLINEN KYSYMYS E-3713/02 esittäjä(t): Fernando Fernández Martín (PPE-DE) komissiolle. Sierra Leone.



Virallinen lehti nro 192 E , 14/08/2003 s. 0134 - 0135



KIRJALLINEN KYSYMYS E-3713/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Sierra Leone Voiko komissio antaa selonteon Sierra Leonea koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3699/02 esittäjä(t): Fernando Fernández Martín (PPE-DE) komissiolle. Tansania.



Virallinen lehti nro 192 E , 14/08/2003 s. 0132 - 0132



KIRJALLINEN KYSYMYS E-3699/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Tansania Voiko komissio laatia selvityksen Tansanialle myönnetyistä avustushankkeista, jotka rahoitettiin Euroopan unionin vuoden 2001 talousarviosta, ja ilmoittaa, mikä oli sijoitusten kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3703/02 esittäjä(t): Fernando Fernández Martín (PPE-DE) komissiolle. Suriname.



Virallinen lehti nro 192 E , 14/08/2003 s. 0132 - 0133



KIRJALLINEN KYSYMYS E-3703/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Suriname Voiko komissio laatia selvityksen Surinamelle myönnetyistä avustushankkeista, jotka rahoitettiin Euroopan unionin vuoden 2001 talousarviosta, ja ilmoittaa, mikä oli sijoitusten kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-2740/02 esittäjä(t): Emmanouil Bakopoulos (GUE/NGL) komissiolle. Ateenan lentokenttä.



Virallinen lehti nro 192 E , 14/08/2003 s. 0073 - 0074



KIRJALLINEN KYSYMYS E-2740/02 esittäjä(t): Emmanouil Bakopoulos (GUE/NGL) komissiolle (30. syyskuuta 2002) Aihe: Ateenan lentokenttä Komission julkistamassa asetuksen (ETY) N:o 2454/93(1) 197 artiklan mukaisesti laaditussa lentokenttien luettelossa, joka käsittää yhteisön kansainvälinen lentokenttä -nimityksen edellytykset täyttävät ja sellaisena toimimaan oikeutetut lentokentät, on mukana Ateenan lentokenttä. Kysyn komissiolta: Mitä Ateenan lentokenttää tällä tarkoitetaan? (1) EYVL L 253, 11.10.1993, s. 1. Frits Bolkesteinin komission puolesta antama vastaus (13. marraskuuta 2002) Komission julkistama, asetuksen (ETY) N:o 2454/93(1) 197 artiklan mukaisesti laadittu luettelo lentokentistä, jotka vastaavat määritelmää yhteisön kansainvälinen lentokenttä, perustuu jäsenvaltioiden toimittamiin tietoihin. Tätä alunperin 1993 julkaistua luetteloa päivitetään säännöllisesti komissiolle ilmoitettujen tietojen perusteella. Komissio on tietoinen Ateenan Eleftherios Venizelos uuden lentokentän avaamisesta ja Ateenan vanhan lentokentän kahden terminaalin lentokenttätoimintojen siirtämisestä uudelle kentälle. Komissio ei ole kuitenkaan vielä saanut tästä mitään virallista ilmoitusta Kreikasta, ja komissio on parhaillaan hankkimassa Kreikan viranomaisilta tietoja, jotka tarvittaessa mahdollistaisivat lentokenttäluettelon tarkentamisen. (1) Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä, EYVL L 253, 11.10.1993.
KIRJALLINEN KYSYMYS E-1930/02 esittäjä(t): Françoise Grossetête (PPE-DE) komissiolle. Lehtien hintaerot.



Virallinen lehti nro 192 E , 14/08/2003 s. 0032 - 0032



KIRJALLINEN KYSYMYS E-1930/02 esittäjä(t): Françoise Grossetête (PPE-DE) komissiolle (3. heinäkuuta 2002) Aihe: Lehtien hintaerot Kuljetuskustannusten vuoksi on luonnollista, että sama sanoma- tai aikakauslehti voi olla eri hintainen eri maissa riippuen siitä, ostetaanko lehti sen alkuperäisessä julkaisumaassa vai toisessa jäsenvaltiossa. Jotkut hinnat näyttävät kuitenkin olevan korkeampia kuin mitä todelliset kuljetuskustannukset edellyttäisivät. Tämä pätee varsinkin tiettyjen aikakauslehtien tilauksiin. Tarjolla on myös palveluja, jotka on tarkoitettu ainoastaan lehden alkuperämaassa asuville tilaajille. Katsooko komissio, että tämä on sisämarkkinasääntöjen mukaista, vai onko kyseessä markkinoita haittaava este? Frits Bolkesteinin komission puolesta antama vastaus (6. elokuuta 2002) Komission pari vuotta sitten teettämän tutkimuksen mukaan rajatylittävien lehtitilausten hinnoissa on yleisesti suuria eroja. Nämä johtuvat hintatarjouksista, joita annetaan - tietyissä jäsenvaltioissa - tietyille lukijaryhmille, esim. opiskelijoille, lomanviettäjille ja yrityksille - määrätyksi ajaksi, pitkäaikaistilauksille myönnettävien alennusten muodossa. Tämän vuoksi yhdelle nimikkeelle on useita eri tilaushintoja eri markkinoilla ja tilaushintojen vertailu on erittäin vaikeata. Vuosikertojen vakiohintoja vertailemalla voidaan kuitenkin saada käsitys tilausten rajatylittävästä hinnoittelusta. Samoin kuin kotimaan markkinoilla, rajatylittävien tilausten hinnat ovat yleensä alhaisemmat kuin irtonumeroiden hinnat, mikä kuvastaa taetta myynnistä. Tutkimuksen mukaan ne nimikkeet, joiden rajatylittävä tilausmyynti on vähäistä, näyttävät veloittavan saman hinnan vuosikerrasta kaikkialla yhteisössä. Ottaen huomioon sen, että valtaosa näistä tilauksista toimitetaan alkuperämaan postijärjestelmän kautta, jakeluun sovelletaan samaa hintaa. Kansainväliset nimikkeet, erityisesti talousalan julkaisut, joilla on paljon rajatylittävää tilausmyyntiä, näyttävät veloittavan eri hintoja markkinoittain, mikä johtuu muiden muassa seuraavista tekijöistä: - markkinoittain vaihtelevat jakelukustannukset, jotka aiheutuvat määräalennuksista ja erilaisten jakeluverkkojen yhdistetystä käytöstä: - kotiinkantopalvelu, jonka järjestää joko kansallinen postilaitos tai maahantuoja (esimerkiksi Nouvelles messagenes de la presse Parisienne (NMPP) Ranskassa tarjoaa lehtitilausten toimituspalveluita) - osittainen postipalvelu, jossa lehdet jaetaan erinä jäsenvaltioon ja otetaan siellä kansallisen postijärjestelmän kuljetettaviksi - kotimainen kilpailu ja ostokyky. Valuuttakurssivaihteluilla ei enää euroalueella ole vaikutusta. Tilauspalvelujen rajoittaminen julkaisun alkuperämaassa asuville tilaajille on kysymys, jonka tarkastelemiseksi tarvitaan yksityiskohtaisempaa tietoa erityisesti syistä, joiden vuoksi kustantajat soveltavat tällaisia rajoituksia, ennen kuin voidaan päättää, onko yhteisön lainsäädäntöä rikottu.
KIRJALLINEN KYSYMYS P-1984/02 esittäjä(t): Christopher Heaton-Harris (PPE-DE) komissiolle. Valmistelukunnan rahoitus.



Virallinen lehti nro 192 E , 14/08/2003 s. 0037 - 0038



KIRJALLINEN KYSYMYS P-1984/02 esittäjä(t): Christopher Heaton-Harris (PPE-DE) komissiolle (1. heinäkuuta 2002) Aihe: Valmistelukunnan rahoitus Kirjalliseen kysymykseen E-0486/02(1) (aihe: kansalaisyhteiskunta) liittyen, ja koska Euroopan tulevaisuutta käsittelevän valmistelukunnan työhön osallistuvien järjestöjen nimet on julkaistu Internetissä (http://europa.eu.int/futurum/forum_convention/organlist_en.htm list), voisiko komissio ilmoittaa, mitkä järjestöt ovat saaneet Euroopan yhteisön rahoitusta viimeksi kuluneiden viiden vuoden aikana? Voisiko komissio ilmoittaa kuinka paljon rahaa nämä yhteisön rahoittamat järjestöt ovat saaneet kunkin viiden vuoden aikana? Voisiko komissio ilmoittaa, mistä budjettikohdasta kukin järjestö sai/saa rahoituksensa? Mille järjestöille on korvamerkitty rahaa yhteisön talousarviosta? (1) EYVL C 28 E, 6.2.2003, s. 32. Michaele Schreyerin komission puolesta antamatäydentävä vastaus (22. marraskuuta 2002) Täydentääkseen arvoisalle parlamentin jäsenelle lähetettyä alustavaa vastausta komissio lähettää hänelle ja parlamentin pääsihteeristölle yksityiskohtaisen analyysin Euroopan unionin tileistä varanhoitovuosilta 19982002. Analyysi suoritettiin Sincom2-kirjanpitojärjestelmän avulla ja siitä käyvät ilmi pyydetyt järjestöjä koskevat tiedot. Komissio on kirjannut yhtensä 1 575 maksua, jotka on suoritettu jäsenmaissa 139 järjestölle; maksujen kokonaissumma on 154,5 miljoonaa euroa.
KIRJALLINEN KYSYMYS E-2890/02 esittäjä(t): Hanja Maij-Weggen (PPE-DE) komissiolle. Pohjois-Korean kansalaisen ja tämän tulkin pidätys Kiinassa.



Virallinen lehti nro 192 E , 14/08/2003 s. 0084 - 0084



KIRJALLINEN KYSYMYS E-2890/02 esittäjä(t): Hanja Maij-Weggen (PPE-DE) komissiolle (14. lokakuuta 2002) Aihe: Pohjois-Korean kansalaisen ja tämän tulkin pidätys Kiinassa Voiko komissio pyytää Kiinan viranomaisia kertomaan, mitä on tapahtunut 32-vuotiaalle pohjoiskorealaiselle Yu Kum-shilille, joka pidätettiin 31. elokuuta rajakaupunki Erenhotissa hänen ollessaan matkalla Mongoliaan etsimään aviopuolisoaan? Voiko komissio tiedustella Kiinan viranomaisilta myös, mitä on tapahtunut edellisen aviomiehelle, eteläkorealaiselle Kang Yong-cholille sekä Yu Kum-shilin mukana olleelle tulkille, Shin Yong-inille? Christopher Pattenin komission puolesta antama vastaus (12. marraskuuta 2002) Komissio kiittää parlamentin jäsentä tiedosta, jonka mukaan pohjoiskorealainen Yu Kum-shil ja hänen tulkkinsa pidätettiin 31. elokuuta 2002 Erenhotin rajakaupungissa. Komissio tutkii asiaa tarkemmin. Unioni on aikaisemmin kiinnittänyt erityistä huomiota pohjoiskorealaisten pakolaisten asemaan Kiinassa ja on ottanut asian esille sekä Korean demokraattisen kansantasavallan että Kiinan kanssa aina kun se on ollut mahdollista. Pohjoiskorealaisten pakolaisten kohtelu otetaan esille Euroopan unionin ja Kiinan kahdenvälisen ihmisoikeuksia koskevan vuoropuhelun seuraavassa kokouksessa Pekingissä 13.14. marraskuuta 2002.